text: "Пепеляшка" на Московския театър за класически балет ще гостува в Стара Загора - Russia Beyond България
  "Пепеляшка" на Московския театър за класически балет ще гостува в Стара Загора
  Директорът на Старозагорската опера Огнян Драганов вече поръча коледен подарък за своите съграждани. На 15 декември в операта ще бъде показан балета на Сергей Прокофиев "Пепеляшка".
  Гостуването на това приказно представление е част от турнето Академичния държавен московски балет под ръководството на народните артисти на Русия Н. Касаткина и В. Васильов. Организатор е "Жокер медия".
  Едноименната приказка на Шарл Перо е пресъздадена по уникален начин от Касатикина и Васильов – тяхно е либретото, хореографията и постановката. Преди 38 години те създават и продължават да ръководят единствения в Москва "Авторски балетен театър". Тяхното мото е "Всичко е допустимо, освен скуката!".
  "Пепеляшка" е един от най-добрите примери за това. Тя е едно от най-любимите произведения на самия Прокофиев. "Основното, което ми се искаше да предам чрез музиката си, беше любовта, зараждането и разцвета на чувствата, препядствията по пътя, осъществането на мечтата. Написах "Пепеляшка" /1945 год./ в традициите на стария класически балет", споделя композиторът.
  Премиерата на "Пепеляшка" в Държавния академичен театър за класически балет е през март 1993 г. Н.Касаткина и В.Василиев, както във всички свои постановки, преди всичко се опират на музиката. Именно музиката им диктува образността на спектакъла и особеностите на хореографията. Но дори и в традиционната форма те успяват да разкажат своята неповторима история.
  Преди Стара Загора "Пепеляшка" ще бъде показана на 13 декември в Зала 1 на НДК в София. Другият спектакъл на Московския класически балет – "Лешникотрошачката" ще се играе на 7 декември във Варна, 8 декември –Русе, 9 декември – В.Търново, 11 декември – Пловдив, 12 декември – София, зала 1, НДК. Билетите са вече в продажба!